ΣΥΜΠΕΡΑΣΜΑΤΑ ΤΟΥ ΣΥΜΒΟΥΛΙΟΥ της 24ης Ιουλίου 1997 σχετικά με τις υγειονομικές πτυχές του φαινομένου των ναρκωτικών (97/C 241/04)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

1. ΘΕΩΡΕΙ ότι, για την αντιμετώπιση της τοξικομανίας, χρειάζεται μία πολύπλευρη προσέγγιση με σκοπό τη μείωση της προσφοράς και της ζήτησης ναρκωτικών 7

2. ΕΚΤΙΜΑ ότι, στα πλαίσια της τοξικομανίας, έχει προτεραιότητα η προστασία της δημόσιας υγείας λόγω της σοβαρής απειλής που αποτελούν τα παράνομα ναρκωτικά για τη δημόσια υγεία 7

3. ΣΗΜΕΙΩΝΕΙ το γεγονός ότι η Επιτροπή, σε στενή συνεργασία με τα κράτη μέλη, άρχισε να εφαρμόζει το κοινοτικό πρόγραμμα δράσης που θεσπίστηκε με την απόφαση 102/97/ΕΚ (1) σχετικά με την πρόληψη της τοξικομανίας εντός του πλαισίου δράσης στον τομέα της δημόσιας υγείας (1996-2000) 7

4. ΕΠΙΣΗΜΑΙΝΕΙ ότι το εν λόγω κοινοτικό πρόγραμμα δράσης αφορά τα πρώτα 15 από τα 66 σημεία της έκθεσης της ομάδας εμπειρογνωμόνων για τα ναρκωτικά, η οποία εγκρίθηκε στις 15 και 16 Δεκεμβρίου 1995 από το Ευρωπαϊκό Συμβούλιο της Μαδρίτης της 15ης και 16ης Δεκεμβρίου 1995 7

5. ΧΑΙΡΕΤΙΖΕΙ την πρώτη ετήσια έκθεση του Ευρωπαϊκού Κέντρου Παρακολούθησης Ναρκωτικών και Τοξικομανίας (ΕΚΠΝΤ), που δημιουργήθηκε με τον κανονισμό (ΕΟΚ) αριθ. 302/93 (2) για την κατάσταση του φαινομένου των ναρκωτικών στην Ευρωπαϊκή Ένωση (1995) 7

6. ΧΑΙΡΕΤΙΖΕΙ την έκθεση της Επιτροπής, η οποία υποβλήθηκε στο Ευρωπαϊκό Κοινοβούλιο και στο Συμβούλιο σύμφωνα με το άρθρο 18 του κανονισμού (ΕΟΚ) αριθ. 302/93 7

7. ΣΥΜΦΩΝΕΙ με την άποψη της Επιτροπής ότι δεν απαιτείται προσαρμογή ή διεύρυνση των καθηκόντων του ΕΚΠΝΤ 7

8. ΣΥΜΦΩΝΕΙ με την άποψη της Επιτροπής ότι το ΕΚΠΝΤ πρέπει να συνεχίσει να δίνει υψηλή προτεραιότητα στην παροχή, στην Κοινότητα και τα κράτη μέλη της, αντικειμενικών, αξιόπιστων και συγκρίσιμων σε ευρωπαϊκό επίπεδο πληροφοριών σχετικά με τη ζήτηση ναρκωτικών και τη μείωσή της 7

9. ΘΕΩΡΕΙ ότι πρέπει να προωθηθεί κατά τον καλύτερο δυνατό τρόπο ο συντονισμός των δραστηριοτήτων του ΕΚΠΝΤ και των δραστηριοτήτων που απορρέουν από άλλα σχετικά προγράμματα και μέσα της ΕΕ 7

10. ΔΙΑΠΙΣΤΩΝΕΙ ότι η κοινή δράση της 17ης Δεκεμβρίου 1996, η οποία εγκρίθηκε από το Συμβούλιο βάσει του άρθρου Κ.3 της συνθήκης για την Ευρωπαϊκή Ένωση, για την προσέγγιση των νομοθεσιών και των πρακτικών μεταξύ των κρατών μελών της Ευρωπαϊκής Ένωσης για την καταπολέμηση της τοξικομανίας και για την πρόληψη και την καταπολέμηση της παράνομης διακίνησης ναρκωτικών (3), αφορά επίσης υγειονομικές πτυχές οι οποίες λαμβάνονται υπόψη στα πλαίσια του προγράμματος κοινοτικής δράσης για την πρόληψη της τοξικομανίας 7

11. ΥΠΟΓΡΑΜΜΙΖΕΙ, για τους σκοπούς της εφαρμογής του άρθρου 5 της εν λόγω κοινής δράσης, τη σημασία της δημιουργίας μηχανισμού για την ταχεία ανταλλαγή πληροφοριών σχετικά με τα νέα συνθετικά ναρκωτικά και την αξιολόγηση των κινδύνων που συνεπάγονται, συμπεριλαμβανομένων των κινδύνων στον υγειονομικό και στον κοινωνικό τομέα και τις ενδεχόμενες συνέπειες της απαγόρευσής τους, ώστε τα μέτρα ελέγχου των ψυχοτρόπων ουσιών που εφαρμόζονται στα κράτη μέλη να ισχύουν και για συγκεκριμένα συνθετικά ναρκωτικά.

(1) ΕΕ αριθ. L 19 της 22. 1. 1997, σ. 25.

(2) ΕΕ αριθ. L 36 της 12. 2. 1993, σ. 1. Κανονισμός όπως τροποποιήθηκε τελευταία από τον κανονισμό (ΕΚ) αριθ. 3294/94 (ΕΕ αριθ. L 341 της 30. 12. 1994. σ. 7).

(3) ΕΕ αριθ. L 342 της 31. 12. 1996, σ. 6.